dh-unibe/image-text_koenigsfelden-charters-post-1500 huggingface dataset:
Wir, Hans Stilli und Hensli Koͧffman, tuͦn kunt aller menlichen und vˀgechent mit disem brieff, als die
erwirdig₎, geistlichen, ✳ die eptis₎ und der convent gemeinlich ze Kûngsvelt, unser gnedigen
froͧwen, ✳ uns bedan und uns₎n erben gemeinlich und unvˀscheidenlich hand das var ze Froͤidnoͧw jaͤrlichs
verlichen
umb drissig phunt phenning ✳ und nach zechen jaren jerlichs umb xxxij ✳ lib̄ phenningen
nach lut und sage dis briefes, ✳ so wir von iren gnaden darumb inne hand, die fronvastenclichn̄
zer teilt sind, ✳ dz wir da innen ze rechten geswornen bùrgen unverscheidenlichen gebent
hand die erbˀn knecht Wernan und Henslin Haberscher, gebruͦder, von Luffar, ✳ also mit solichˀ
geding₎, weliches jares odˀ fronvasten ✳ die egenant₎ froͧwen von uns nût bezalt wurdent ✳ dˀ
summe geltes und zinses, so sich den vˀlouffen und vˀsezzen werend, ✳ dz denn die selben bûrgen
nach der egenant₎ uns₎ froͧwen odˀ ir ampt lûten manung, wem si das ye enphelhent, sich
antwûrten sond in offner wirt hùser und da offen gysel mal leisten bi feilem kouff,
unvˀdinget durch sich selber odˀ andˀ erber an ir statt und nût uff hoͤren ✳ e uff die stund,
dz die egenant₎ ùns₎ froͧwen unklaghaft wˀdent umb den vervallnen zins, ✳ darumb sy
denn gemant hand und umb allen schaden und kosten, denn si den̄ von der manung wegen
ye entphangen hettend ✳ und welher under inen ab gat, so sond wir inen je einen andˀn
geben an sin statt, dˀ sich mit hand, mund und brieffen verbind, als sich der vordˀ verbunden
hat ân geverde, ✳ odˀ der andˀ bùrg und wir mit inen soͤnd aber leisten nach ir manung
in all wis und mass, als ze leistend vorgeschriben statt, ân geverde, ✳ bis das beschicht. ✳ wir lobent
ouch die egenenant₎ bûrgen von allem schaden ze loͤsend, diser burgschaft bi uns₎n trûwen
an eides statt, fur uns und uns₎ erben ân all geverd. ✳ wir, die egenant₎ bûrgen, Wernher
und Hensli Haberscher, vergechend diser burgschaft unvˀscheidenlich und allez das ze halt₎,
so diser brief von uns vor und nach von uns wiset bi uns₎n trûwen in eiden wisen, ✳ so
wir har umb geben habent ân all geverd. ✳ ze urkûnd so habent wir, alle vier gûlten und
bûrgen, erbetten ✳ den erbern, wisen Hartman Meiger, burgˀ ze Brugg, das dˀ sin eigen insigel
het gehenkt fûr uns, obgenant₎ Hans Stillin und Henslin Koͧfman, und uns₎ erben in schuldnˀ
wisen und fûr uns jetzegenant₎ bûrgen, Wernher und Henslin Haberscher, in bûrg₎ wisen,
in selber und iren erben ân schaden. ✳ des ich, Hartman Meiger, vˀgiche, dz ich min insigel fûr
si also offenlich hab gehenkt an disen brieff, ✳ der geben ist ze Kûngsfelt, an sant Johans baptist₎
tag ze sùnnigichten, ✳ ✳ do man zalt von Cristus geburt tusent vierhundert, dar
nach in dem fûnfzechenden jar. ✳
Konigsf. 498
Staatsarchiv
Aargau
K
✳ P 53 ✳
wist um̄ das far
Froͤùdnòw
✳ ùber dz far ze Froudē-
oͧwe ✳ ✳